Așa cum am mai spus însă, asta nu înseamnă că cetățenii statelor UE nu vor putea veni sau munci în Marea Britanie, dar avem această libertate”, a spus Davis, potrivit euractiv .  Barnier a evitat să comenteze poziția omologului său britanic, precizând doar că într-o etapă viitoare a negocierilor este oricând posibil să se ia în discuție probleme precum imigrația, care privesc cetățenii ambelor părți.  Pe de altă parte, Michel Barnier a spus că Marea Britanie și Uniunea Europeană au nevoie de câteva luni pentru a înregistra "progrese suficiente" în negocierile pe tema Brexit.  Bruxellesul așteaptă soluționarea problemelor asociate condițiilor ieșirii Marii Britanii din Uniunea Europeană înainte de a trece la negocieri pe tema relațiilor bilaterale post-Brexit.